തിരുവനന്തപുരത്ത് ആറു വയസ്സുകാരിയെ പീഡിപ്പിച്ചെന്ന് ആരോപിച്ച് രണ്ടാനച്ഛന്റെ കഴുത്തില് വെട്ടി പരിക്കേല്പ്പിച്ച് കുട്ടിയുടെ അമ്മ തിരുവനന്തപുരം: മകളെ പീഡിപ്പിച്ചെന്ന രണ്ടാം ഭാര്യയുടെ പരാതിക്കു പിന്നാലെ എയര്ഫോഴ്സ് ഉദ്യോഗസ്ഥനെ കഴുത്തില് വെട്ടേറ്റ നിലയില് കണ്ടെത്തി. ഭാര്യ വെട്ടിപ്പരിക്കേല്പ്പിച്ചെന്ന ഇയാളുടെ മൊഴിയുടെ അടിസ്ഥാനത്തില് പോലീസ് ഭാര്യയെ അറസ്റ്റ് ചെയ്തു.എന്നാല്, ഭാര്യയുടെ പരാതിയില് പോക്സോ കേസില് ഭര്ത്താവിനെതിരേയും മലയിന്കീഴ് പോലീസ് കേസെടുത്തിട്ടുണ്ട്. ബുധനാഴ്ചയാണ് മകളെ പീഡിപ്പിച്ചെന്ന പരാതി ഭര്ത്താവിനെതിരേ സ്ത്രീ നല്കിയത്.മൂക്കുന്നിമലയിലെ എയര്ഫോഴ്സ് കേന്ദ്രത്തിലാണ് തമിഴ്നാട് സ്വദേശിയായ അമ്ബതുകാരന് ജോലിചെയ്യുന്നത്. ഭാര്യ 44 വയസ്സുള്ള തൃശ്ശൂര് സ്വദേശിനി മുംബൈയില് സ്ഥിരതാമസമുണ്ടായിരുന്നയാളാണ്. കഴിഞ്ഞ ജൂലായിലാണിവര് വിവാഹിതരായത്. ഇരുവരുടെയും രണ്ടാം വിവാഹമാണിത്. സ്ത്രീക്ക് ആദ്യ വിവാഹത്തില് ആറരവയസ്സുള്ള പെണ്കുഞ്ഞും ഭര്ത്താവിന് ആദ്യ വിവാഹത്തില് പതിനാറു വയസ്സുള്ള ആണ്കുട്ടിയുമുണ്ട്. വിളവൂര്ക്കലിനു സമീപം പെരുകാവില് വാടകവീട്ടിലായിരുന്നു ഇവരുടെ താമസം.ഇതിനിടെ ബുധനാഴ്ചയാണ് മകളെ പീഡിപ്പിച്ചെന്ന പരാതി ഭര്ത്താവിനെതിരേ സ്ത്രീ നല്കിയത്. തുടര്ന്ന് രാത്രിയോടെയാണ് ഭര്ത്താവിനെ കഴുത്തിനു താഴെ വെട്ടേറ്റനിലയില് കണ്ടെത്തിയത്.രാത്രി പോലീസ് കണ്ട്രോള് റൂമില് ലഭിച്ച വിവരത്തെ തുടര്ന്ന് മലയിന്കീഴ് പോലീസെത്തിയാണ് വ്യോമസേനാ ഉദ്യോഗസ്ഥനെ ആശുപത്രിയിലെത്തിച്ചത്.സംഭവത്തില് കൂടുതല് അന്വേഷണം നടക്കുകയാണ്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,